****

VÆR MED I DANMARKS LÆSEKLUB 2021

*Mandag den 3. maj. åbner Danmarks biblioteker op for Danmarks Læseklub 2021. Det er en virtuel læsekreds, hvor man på tværs af landet læser dette års vinder af Læsernes Bogpris i 10 hurtige sprint.*

Over ti dage kaster den landsdækkende læseklub sig over Jesper Steins ”Rampen”, som i foråret vandt [Læsernes Bogpris 2021](https://litteratursiden.dk/artikler/jeg-anede-ikke-hvordan-jeg-skulle-komme-videre-men-jeg-vidste-jeg-skulle-videre-uden). De ti dage kulminerer i en online special, hvor Læseklubbens deltagere får mulighed for at gå bag om historien sammen med forfatteren.

Læseklubben afholdes online fra d. 3-12. maj med daglige synopser, så alle har mulighed for at være med fra starten den 3. maj - eller stige på undervejs. Som deltager låner du enten bogen på biblioteket - eller som e- og lydbog på eReolen.

**HVORFOR EN LÆSEKLUB?**

Lysten til at læse sammen er eksploderet i de senere år. Bibliotekernes læseklubber og online læsefællesskaber, har flere steder vokset sig stærke under corona-perioden, hvor flere og flere har opdaget det potentiale, der ligger i at kunne dele og diskutere de mange indtryk, oplevelser og tanker, som bøgerne efterlader i os.

Med *Danmarks Læseklub* giver bibliotekerne nu endnu flere litteraturinteresserede en nem og oplagt mulighed for at dykke ned i litteraturens verden. Alle er velkommen i klubben, og da det udelukkende foregår online, er corona ikke en forhindring for at deltage.

*Danmarks Læseklub* har valgt at læse Jesper Steins ”En lykkelig slutning, som udover at have vundet Læsernes Bogpris - på sin egen særprægede måde - tackler virkelig vigtige emner for, hvordan vi lever vores liv.

Hør Jesper Steins egne ord om bogen: <https://youtu.be/02ye9sYoHSo>

**SÅDAN KOMMER DU MED I KLUBBEN**

Alle kan være med i *Danmarks Største Læseklub*. Man kan deltage og læse sammen med en læseklub som man allerede er med i, samle en ny eller bare læse med - helt som sig selv.

I Danmarks Læseklub 2021 får du en unik mulighed for at gå på opdagelse i baghistorien sammen med forfatteren og indbudte eksperter - og møde andre, der læser med på tværs af landet. Læsningen krydres desuden med konkurrencer og overraskelser - samt korte, levende synopser, så du kan springe på undervejs i historien.

Lån bogen på biblioteket eller [eReolen](https://ereolen.dk/ting/collection/870970-basis%3A38269038) - og deltag på en af følgende måder:

* Tilmeld maillisten på læsernesbogpris.dk via <http://eepurl.com/hsHxCf>, eller
* Hop med på Litteratursidens event på facebook: https://fb.me/e/3OmjKCJpE

Uanset, hvilken af de to muligheder du vælger, modtager du hver dag læseklubbens læsesprint og en synops - samt alt det andet gode, Læseklubben ellers er ved at forberede til deltagerne.

**YDERLIGERE INFO**

På dit lokale bibliotek kan du høre mere om Danmarks Læseklub, og få hjælp til hvordan du deltager.   
  
Du kan også kontakte Erling Lykke (erling.lykke@aalborg.dk) for yderligere oplysninger om deltagelse i læseklubben på Litteratursiden.

*Danmarks Største Læseklub er etableret af Danmarks Biblioteker. For flere oplysninger, kontakt venligst Michel Steen-Hansen, direktør i Danmarks Biblioteksforening, tlf. 4030 5230*

****